NaiveNeuron/SloPal huggingface dataset:
Danko, Andrej, predseda NR SR (2017-06-19):
Ďakujem, pani poslankyňa. Pán poslanec Krajčí.
Mojš, Milan, poslanec NR SR (2019-09-13):
Ďakujem, pán predseda. V rozprave vystúpil jeden pán poslanec Ján Marosz, avšak nebol podaný procedurálny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Šimečka, Michal, podpredseda NR SR (2024-01-17):
Ďakujem pekne. S reakciou na faktické pán poslanec Hlina.
Glváč, Martin, podpredseda NR SR (2018-12-04):
Ďakujem. S faktickými poznámkami štyria poslanci. Končím možnosť prihlásiť sa. Poslanec Baránik, prvý.
Hlina, Alojz, poslanec NR SR (2014-02-13):
Ďakujem veľmi pekne. Niekedy sa medzi drevármi hovorilo, že neber dub z Ukrajiny, lebo to bude svietiť kvôli Černobyľu. A ja tých chudákov, Košičanov treba varovať dopredu. Vždycky lepšie, keď človek dopredu povie, aby sa im nestalo, že... Lebo Nemci nechceli ten dub, normálne to odmietali, že aby ich aj, teda nebudú ich púšťať do Nemecka, aby možná... Aj my v Bratislave, v Bratislave ich nebudú chcieť kvôli tomu, že budú svietiť. Ale teraz samozrejme trošku preháňam. Ale ja poviem Košičanom, že čo sa stalo, a skúsim to povedať jednoducho. Tuná sediaci pán minister Malatinský podpísal memorandum, a keď to som prečítal s porozumením, v tom memorande je napísané, pokiaľ investor vypracuje správu, ktorá preukáže, že ťažba je pozitívna a ekologické škody sú minimálne, vtedy vy zabezpečíte, aby nič nestalo v ceste. To je s porozumením. Takto je to pre... Ono to ináč sedí, ono je, to je, trošku iné slová. Zároveň pán minister Žiga, tiež tu sediaci, podpísal – a teraz mi povedzte niekto, ja sa nepasujem, a povedzte mi niekto logiku – podpísal niekomu prieskumné povolenie na prieskumné vrty tam, kde sa nemôže ťažiť. Keby nepodpísal, tak by nás arbitrovali, lebo sa vyhrážali, že nás budú arbitrovať o 20 miliónov. Vy ste im podpísali, že môžu ešte rok a pol či dva ťažiť, ale ja si nemyslím, že pôjdu do záporu, že čím dlhšie budú nieže ťažiť, ale preskúmavať, že sa tá suma bude znižovať. No predpokladám, že sa bude zvyšovať. Prosím vás, asi tu je nejaká iná, smerácka alebo neviem aká logika, ja jej naozaj, čestné slovo, nerozumiem. Čiže ak ste povolili prieskum robiť niekde, kde sa nemôže ťažiť, preto lebo sa nám vyhrážali, že budú, bude arbitrovaná suma, tak čo sa stane, keď dopreskúmavajú, a tá suma bude samozrejme logicky vyššia? Prosím vás, keby sa tu niekto našiel pre nás, jednoduchých ľudí, pospolitý ľud tejto krajiny, ktorý nemá mentálnu kapacitu ako vy, že v čom je tá logika, že ako to vlastne bude?
Paška, Pavol, predseda NR SR (2014-01-28):
(Hlasovanie.) 143 prítomných, 141 za, 2 sa zdržali. Máte súhlas, pán spravodajca.
Lipšic, Daniel, poslanec NR SR (2016-04-20):
Ja by som len chcel upozorniť kolegov, že máme výbor osobitný kontrolný na kontrolu činnosti SIS o 13.15 hod. v miestnosti č. 71, čo je vedľa ubytovacieho zariadenia pod Parlamentkou.
Hrušovský, Pavol, podpredseda NR SR (2010-10-13):
Prezentujme sa a hlasujme o návrhu, ktorým rozhodneme o pridelení zákona na prerokovanie výborom, určíme gestorský výbor a lehoty, v ktorých majú výbory návrh prerokovať. (Hlasovanie.) 141 prítomných, 79 za, 3 proti, 57 sa zdržalo, 2 nehlasovali. Návrh sme schválili. Panie poslankyne, páni poslanci tým sme odhlasovali všetky prerokované zákony a body programu 7. schôdze, ktoré sme prerokovali v odpoludňajšom rokovaní. Teraz poprosím pána ministra Mihála, pána poslanca Horvátha, aby zaujali miesto jeden pre navrhovateľov, druhý pre spravodajcov, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Panie poslankyne, páni poslanci, vyhlasujem trojminútovú prestávku, aby ste si mohli po náročnom hlasovaní oddýchnuť a rozhodnúť sa, ako ďalej naložíte so svojou účasťou na rokovaní, a vytvorili tak priestor na pokojné, vecné a zodpovedné prerokúvanie dôležitých zákonov. (Krátka prestávka.) (Po prestávke.) Panie poslankyne, páni poslanci, poprosím vás, aby ste dodiskutovali, dotelefonovali, dorozprávali, resp. z vás rozprávali len tí, ktorí chcú hovoriť k návrhu zákona, ktorý prerokúvame, a tí páni poslanci, ktorí sa prihlásili s faktickými poznámkami. Prosím pána ministra obrany, aby zaujal svoje miesto, ktoré mu určili v Národnej rade, rozhodol sa opustiť sálu. (Hlas v pléne.) Pán poslanec Kubovič, nevyrušujte pána ministra. Poprosím technikov, aby na svetelnej tabuli zobrazili poslancov, ktorí sú prihlásení s faktickými poznámkami. (Ruch v sále.) Páni poslanci, ale naozaj, buďme korektní voči sebe, prerokúvame mimoriadne dôležitý vládny návrh zákona. Rešpektujme sa navzájom. Pán poslanec Poliačik.
Brixi, Otto, poslanec NR SR (2012-10-26):
Ďakujem pekne, pani predsedajúca. Kolegyne, kolegovia, chcem sa na úvod poďakovať všetkým, ktorí vystúpili v rozprave, vrátane kolegov z opozície, za ich pomerne vecné príspevky. Je pravdou, že na niektoré veci máme odlišný názor, ale už to asi z hľadiska nášho politického pôsobenia bude tak. K tomu, čo hovoril pán kolega Novotný alebo pán kolega Mihál. No je pravdou, že tento návrh neprešiel zastupiteľstvom, ani mestským, nebola k nemu ani spoločenská diskusia. A bolo to urobené z jediného pragmatického dôvodu a teda nepovažujeme za úplne šťastné, aby sa k tomu, či bude poslancov menej a koľko ich bude, aby sa vyjadrovali práve poslanci, ktorí dnes vo svojich volených funkciách sú. Ja si myslím, že by bolo veľmi málo poslancov, ktorí by skutočne zahlasovali za tento zákon a sami sebe by dali slučku na krk, a hrozilo by im to, že v ďalšom volebnom období sa už do toho mandátu a do toho zastupiteľstva, či už mestského alebo miestneho, nedostanú. Čo sa týka diskusie ďalšej, áno, ako povedal kolega Novotný, Košice majú veľký problém. Je to počet mestských častí. A pravda je taká, že dnes v Košiciach, a možno viac ako kdekoľvek inde na Slovensku, je tá samospráva mimoriadne prebujnená a tých volených zástupov aj mestských častí je možno oveľa viac, ako majú iné svetové metropoly. Chcem však takto verejne prisľúbiť, ako som to už povedal aj minule, ako to deklaroval aj pán primátor Raši, že budeme viesť diskusiu na tému zlučovania mestských častí. Budeme viesť diskusiu aj o procese a mechanizme, ako to spraviť, a tá diskusia bude vedená či s kolegami z opozície, či už s kolegami z košických parlamentných lavíc, alebo aj s občanmi, s tretím sektorom a s kýmkoľvek, koho sa toto vlastne týka. Čiže tak ako tu stojím, pozývam pána kolegu Novotného, pána kolegu Chrena, ktorý zastupuje košických poslancov, a všetkých, ktorí majú záujem na tom, aby tá slovenská a košická samospráva fungovala efektívnejšie. Poďme niečo s Košicami robiť! Sadnime si k okrúhlemu stolu na jar a prijmime také rozhodnutie, pri ktorom sa stretneme a ktoré bude schváliteľné naprieč celým politickým spektrom. Ďakujem pekne.
Hrnčiar, Andrej, podpredseda NR SR (2017-12-05):
Pán poslanec Klus.
Glváč, Martin, podpredseda NR SR (2018-09-13):
Ďakujem. Prerušujem schôdzu. Budeme pokračovať 11.07 hlasovaním. (Krátka prestávka.) (Po prestávke.)
Pamula, Peter, poslanec NR SR (2016-09-12):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, podpredseda vlády SR pre investície a informatizáciu (2018-02-01):
Pán poslanec, ide o iniciatívu maďarského pána premiéra, ktorú prezentoval a prezentuje na stretnutiach krajín V4. Samozrejme, nie sú ešte úplne zrejmé detaily a jasné kontúry, a preto rokovania o vzniku alebo nevzniku takejto inštitúcie alebo takéhoto rozvojového fondu ešte budú ďalej prebiehať a ja vám práve z tohto miesta momentálne nemôžem poskytnúť viac detailnejších informácií. Samozrejme, Slovenská republika je účastná týchto rokovaní, diskutujeme o tom. V prípade, že by bol dôvod alebo sa ukázala jasná potreba okrem iných zdrojov, ktoré dnes ako krajiny Európskej únie máme k dispozícii, vytvárať ešte aj nejaký samostatný regionálny fond, ktorý by podporoval naše regionálne investičné zámery, tak Slovenská republika určite sa takéhoto projektu zúčastní, ale zatiaľ ešte nie sú úplne jasné všetky detaily a kontúry.
Vážny, Ľubomír, poslanec NR SR (2022-11-30):
Ďakujem. Možno trošku po termíne, to je pravda, ale ďakujem, že som mal tú možnosť dnes teraz zodpovedať. V podstate toto, čo nám tu predviedol pán minister financií, to naozaj môže urobiť len psychicky narušený človek alebo, ja neviem, podvodník s dôverou ľudí, ja tomu nerozumiem, ktorý nikdy nemôže urobiť chybu. A keď tú chybu urobí, tak hľadá niekoho iného, kto za ňu zodpovedá. Človek, ktorý priamo za túto oblasť zodpovedal a aj dnes priamo možno v druhom slede, ale skôr v prvom slede za ňu zodpovedá. Človek, ktorý nám hovorí, že zlyháme, ak zahlasujeme za tento ním predložený návrh zákona. Ja tomu nerozumiem, to nemá žiadnu logiku. Ako môžeme zlyhať, keď zahlasujeme, keď vám vytrhneme tŕň z päty? To, čo ste neriešili pred pol rokom. Človek, ktorý mal uzatvoriť túto oblasť pred pol rokom a netraumatizovať túto spoločnosť takýmito problémami, a ešte nám aj povie, že zlyháme, ak zahlasujeme za to, že mu vytrhávame tŕň z päty v hodine dvanástej. Je to úplne bezprecedentné a nerozumné, čo sa to tu vlastne deje. Fakt je ešte ten, že nechcem byť zlým prorokom, ale mám pocit, že už teraz minimálne 10 % tých lekárov naplní tie svoje výpovede a tak či tak bude mať zdravotníctvo vážne problémy, lebo neriešia sa tu iné oblasti a tých 200 – 250 lekárov bude veľmi bolieť Slovensko, a tam hľadajme vinníka. Kto je za to vinný? Prečo sa to neuzatvorilo pred pol rokom? Aj dnes tým zahlasovaním, ak za to zahlasujeme, nevyriešime tento problém do detailov, pretože nebol vyriešený už v zárodku alebo hneď v začiatkoch a dostalo sa to až do takýchto extrémnych polôh, ktoré, podľa môjho názoru, budú ďalej a ďalej problematické. Ďakujem.
Šeliga, Juraj, podpredseda NR SR (2021-01-14):
Ďakujem. Prosím, prezentujme sa, prosím, a hlasujme. (Hlasovanie.) Prítomných 89 poslancov, za 89. Konštatujem, že tento pozmeňujúci návrh sme schválili.
Beluský, Martin, poslanec NR SR (2021-06-23):
Ďakujem za slovo, pán podpredseda a ďakujem tiež poslancovi Marianovi Kotlebovi za uvedenie ďalších argumentov, prečo je potrebné sfunkčniť referendum. A je pravda, že otázka referenda vyvoláva veľa nejasností. Napríklad v prípade, že by bolo referendum úspešné, teda by bolo, dostatočný počet ľudí by sa rozhodlo prísť a vyjadriť sa. A napríklad by sa vyjadrili tak, že by odmietli tie otázky. Otázka je tiež, či by mali byť, či by výsledok tohto referenda sa mal tiež vyhlásiť ako zákon, takisto čo v prípade, že poslanci nebudú akceptovať výsledky toho referenda. Veď aj dnes sa prezidentka obrátila na Ústavný súd, aby sa vyjadril ohľadne vykonateľnosti toho referenda. Čiže pri tom referende stále ostáva veľmi veľa otázok a nejasností, ktoré, ku ktorým by mala vzniknúť nejaká odborná debata nejakých asi ústavných právnikov alebo nejakých ľudí, ktorí sa tejto problematike venujú široko, pokiaľ možno medzinárodne, ako to je v iných štátoch. A ja verím a dúfam, že aj takýto návrh zákona prispeje k tejto odbornej debate a že sa začne reálna diskusia a reálne kroky, ktoré budú smerovať k tomu, že sa na Slovensku zavedie funkčné, vykonateľné referendum, aby ľudia, ktorí sú pôvodcovia moci, mohli aj reálne túto moc prostredníctvom referenda vyjadrovať. Ďakujem pekne.
Laššáková, Jana, podpredsedníčka NR SR (2013-10-22):
Pán poslanec Fitz, nech sa páči.
M. Mamojka, poslanec: (2008-01-30):
Lisabonská zmluva sa vymyká z takého obvyklého rámca klasických medzinárodných dokumentov či už politickej alebo hospodárskej povahy, to je fakt. Priznám sa takisto bez mučenia, som jeden z tých, ktorý si ju prečítal, pretože ma zaujímala ako právnika, musel som si ju prečítať aj pre to, že som spravodajca aj v ústavnoprávnom výbore. A priznám sa, že som čítal aj ľahšie normatívne texty. Čítal som aj texty, kde som sa bavil úprimne, pozitívne a tešil som sa na to, čo bude na ďalšej strane, v ďalšom článku, v ďalších ustanoveniach. To je jedna vec. Takisto objektívne hovorím jednu vec, že tiež ma ako právnika nie dvakrát teší, že pri vytváraní tzv. európskeho práva, tzv. acquis communautaire, niekedy je tu určitá taká nie europeizácia práva, ale istá forma a stupeň byrokratizácie  práva, čo mne vadí. Ale nechcem o tomto jednom článku, o tomto detaile hovoriť. A tiež si dosť dobre neviem predstaviť aplikačnú, interpretačnú prax súdov pri takejto určitej inflácii právne relevantných aktov Európskej únie. Takže skrátka a dobre, k tomu, čo aj bolo povedané zo strany pána ministra, ja si dovolím tvrdiť, že tá systematika, štruktúra Lisabonskej zmluvy je do určitej miery možno málo prehľadná a je možno diskutabilná. Možno to právne inštrumentárium organizačné, ktoré tam je, tiež by sa dalo zefektívňovať. Ale tu nejde o to. Tu ide o to, že sa tu má hlasovať o dvoch determinantoch. Prvý, výrazný, neodškriepiteľný a nesporný je, princípy, zásady a hodnoty, ktoré sú zakotvené v úvodných článkoch Lisabonskej zmluvy, kde sa hovorí o spravodlivosti, ekologickom, sociálnom štáte, hospodárskej prosperite a ďalšom, o bezpečnosti Európy, sú princípy, ktoré zakotvuje. Ide o to, ako sa budú realizovať, ja pevne verím, že Lisabonská zmluva nie je dogma a že sa bude aj perspektívne v blízkej budúcnosti ďalej o nej diskutovať. No a druhý determinant je vôľa občanov Slovenska. Keď ja predsa vychádzam zo symbiózy týchto dvoch determinantov, tak mi jednoznačne vyjde platforma, ktorá musí jednoznačne veliť každému zodpovednému poslancovi parlamentu, ako v symbióze týchto dvoch skutočností sa má k Lisabonskej zmluve postaviť. Ďakujem pekne za pozornosť. (Potlesk.)
P. Hrušovský, predseda NR SR: (2004-09-21):
(Hlasovanie.) 138 prítomných, 22 za návrh, 59 proti, 56 sa zdržalo, 1 nehlasoval. Neschválili sme body zo spoločnej správy. J. Hurban, poslanec: Pán predseda, hlasovali sme o všetkých bodoch zo spoločnej správy. Mám odporúčanie gestorského výboru, aby sme prerokovali tento návrh zákona v treťom čítaní, ihneď. Dajte, prosím, hlasovať o tom.
Blanár, Juraj, podpredseda NR SR (2023-03-28):
Pán poslanec Svrček sa nenachádza v rokovacej sále ani pán poslanec Tóth. Pán poslanec Matovič, môžete reagovať na faktické poznámky.
P. Hrušovský, predseda NR SR: (2004-05-20):
(Hlasovanie.) 130 prítomných, 123 za, 7 sa zdržalo. Návrh sme schválili. Ďalší návrh.
Laurenčík, Milan, podpredseda NR SR (2021-05-10):
S faktickou poznámkou chce vystúpiť aj pán poslanec Ladislav Kamenický, nech sa páči.
D. Jarjabek, poslanec: (2009-06-03):
Mňa by naozaj skutočne zaujímalo veľmi v krátkosti – ste za alebo proti týmto výrokom alebo nemáte na ne názor, alebo máte iný názor, ktorý teraz nechcete povedať? Jedným slovom, proste jedným slovom, ako sa staviate k tomuto kotlinovému humoru pána Orbána, či je to aj váš humor alebo či s tým humorom nechcete mať nič spoločného. Ďakujem za pozornosť.
Kiššová, Jana, poslankyňa NR SR (2018-02-07):
Ďakujem veľmi pekne za všetky faktické poznámky. Pán poslanec Petrák, vy hovoríte, že nikto nenastavuje vyľudňovanie, nenastoľuje vyľudňovanie a prehlbovanie regionálnych rozdielov. No veď ja som ani nepovedala, že vy ste to napísali do zákona, že od zajtra sa zo zákona budú musieť vyľudňovať regióny a budú sa musieť zvyšovať regionálne rozdiely. Ja hovorím, že vaše, dopady vašich opatrení tak dopadnú. A to, že sa vám s týmito opatreniami desať rokov nedarí, to je holý fakt. To je holý fakt, veď tu neklesá počet regiónov, ktorým už nie je potrebné pomáhať, ten počet tých regiónov rastie. A to nehovorím ja, hovoria o tom čísla. A skúsme, prosím, spochybniť niektoré z týchto čísiel, ja si veľmi rada na to sadnem. Ja nechcem maľovať čerta na stenu, ja len cítim za svoju povinnosť na tieto veci upozorniť, pretože si myslím, že možno niektoré opatrenia nenavrhujete v zlom, ale jednoducho bez uváženia dopadov negatívnych, ktoré tieto opatrenia môžu mať. A možno, keď máte naozaj že úprimný záujem na tom, zlepšovať život na Slovensku, tak by malo byť vašou snahou počúvať aj takéto možné scenáre, ktoré môžu nastať. A komentovať to len tým, že je to politické a že len maľujem čerta na stenu, no každý si z toho, čo som povedala, zoberie to, čo chce. Ja si myslím, že som celkom jasne pomenovala úplné fakty. A, pán poslanec Tomáš, vy hovoríte, že máme tu 70-tisíc voľných pracovných miest a pribudnú ďalšie. Ale veď v tomto je tá nekonzistentnosť. Vy už dnes viete, že sú tu voľné pracovné miesta, ktoré nemáme kým obsadiť. Druhým dychom platíte za to, aby sem niekto prišiel podnikať a vytvoril nové pracovné miesta, ktoré nie je kým obsadiť. Veď o tomto ja stále hovorím, že jedna ruka nevie, čo robí druhá. Ďakujem.
Jurinová, Erika, podpredsedníčka NR SR (2015-09-16):
Kľud prosím v rokovacej sále. Áno. Slovo má pán poslanec Huba. Pán poslanec Hlina, ospravedlňujem sa.
Grendel, Gábor, podpredseda NR SR (2021-09-16):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Máme ešte jeden návrh zákona od pani ministerky spravodlivosti a potom vás chcem, kolegovia, informovať, že podľa všetkého budú nasledovať už poslanecké návrhy zákonov, aby ste dali vedieť svojim kolegom, ktorí sú v schválenom programe na rade. Takže teraz pristúpime k prvému čítaniu o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) . Vládny návrh zákona je pod tlačou 636. Návrh na jeho pridelenie na prerokovanie výborom je v rozhodnutí č. 663. Nech sa páči, pani ministerka, uveďte, prosím, tento vládny návrh zákona.
Medvecký, Andrej, poslanec NR SR (2021-11-12):
Ďakujem za slovo. Marek, dobre si povedal. Oni si neuvedomujú, čo týmito alebo týmto zákonom spôsobujú. Veľmi veľa policajtov je pripravených po prijatí tohto zákona, že jednoducho skončia. Ja neviem, či si neuvedomujú, kto vás potom bude chrániť? Pretože tak doslova nasierate slovenský národ, že už nieže my ho radikalizujeme – vy ho radikalizujete! Vy slovenský národ radikalizujete týmito vašimi psychopatickými opatreniami, tak verím tomu, že raz vám to vráti.
Danko, Andrej, predseda NR SR (2019-02-01):
Pani poslankyňa Kaščáková.
Hrnčiar, Andrej, podpredseda NR SR (2016-09-23):
Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Pán poslanec Galko.
Kollár, Miroslav, poslanec NR SR (2022-03-22):
Vážený pán poslanec, tak ako povedal kolega Gyimesi, keďže vy sa pozeráte na parlament zvnútra naposledy, ja oceňujem, že sa snažíte ešte na záver vášho poslaneckého pôsobenia vylepšiť právny poriadok tejto krajiny tak, aby, keď už nebudete poslancami, bolo možné lepšie stíhať vás samých, keďže sledujem, že ste sa pred časom prezliekli z uniforiem do oblekov a snažíte sa o rozklad ústavného zriadenia teda nie násilným spôsobom, aj keď v spolupráci a za financovania cudzej mocnosti, Ruskej federácie, takže vám vlastne za túto legislatívnu iniciatívu ďakujem, aj keď si nemyslím, že prejde. Ale keby prešla, tak si myslím, že by najviac dopadla na vás samých.
P. Hrušovský, podpredseda NR SR: (2002-05-30):
(Hlasovanie.) 116 prítomných, 2 za, 68 proti, 42 sa zdržalo, 4 nehlasovali. Neschválili sme uvedené body zo spoločnej správy. E. Rusnáková, poslankyňa: Ďalej budeme osobitne hlasovať o bodoch 29.1.) a 29.2.). Dajte, prosím, hlasovať o bode 29.1.). Gestorský výbor ho odporúča schváliť.
Brocka, Július, poslanec NR SR (2013-03-19):
Nedá sa asi na všetkých, ale tak koľko za tie dve minúty stihnem. A možno tak na preskáčku, možno tie, ktoré ma najviac zaujali. Pán poslanec Bublavý, neberte to ako útok na viacmandátových poslancov, že skúste kan..., vyzvali ste ma, že skúste kandidovať na starostu. Pán Bublavý, ja si myslím, že to sa nepatrí, že to sa nepatrí, aby som ja, poslanec Národnej rady, kandidoval u nás v obci za starostu. Veď v našej obci je toľko schopných ľudí, ktorí môžu túto funkciu vykonávať! A prečo by som, prečo by som im napríklad bral túto možnosť, keď ja môžem ovplyvňovať celoštátnu legislatívu? Pán poslanec, mne stačí ten mandát v Národnej rade a sa tu dostatočne realizujem. A naozaj nepotrebujem všetko robiť, na to v našej obci je veľa schopných a šikovných ľudí a jednoducho, ja som spokojný s týmto stavom. Čo nie som spokojný, a je to aj u nás v obci, takmer každá druhá obec pomaly využila možnosť čerpať zdroje z európskych fondov. Ak si myslíte, že toto je váš priestor, že takto sa ľahšie dostanete k európskym peniazom, ja pochybujem o zmysluplnosti polovice vynaložených prostriedkov, ktoré boli použité na Slovensku zo zdrojov Európskej únie. Ak dvadsať miliónov – a teraz či v korunách, alebo v eurách – ste vyhodili na opravu a skultúrnenie obecných centier a vydláždili ste ich zámkovou dlažbou, a pritom ani tí ľudia, ktorí v tej obci sú dlhodobo nezamestnaní, z toho nemali žiaden profit, lebo nemohli sa tých prác zúčastniť. A na druhej strane, ľudia dnes, keď v tej obci vid... (Prerušenie vystúpenia časomerom.)
Gaborčáková, Soňa, poslankyňa NR SR (2019-12-04):
Ďakujem za slovo. Tak viac informácií pre ženu podľa mňa nemôže byť problém. Právo na informácie, áno, akou formou. Ja si tiež myslím, že cestou je vzdelávanie. V prvom rade vzdelávanie a potom až následné informácie. Ak to nepôjde cez vzdelávanie, tak asi ťažko sa dopracujeme k tomu, aby sme nehali buď jedny práva alebo druhé práva. Ľudský plod, som veľmi rada, že si použila ľudský plod, lebo ochrana ľudského plodu je tak potrebná, lebo naozaj ľudský plod nie je vec. Popotratové depresie je realita, ktorú všetci priznávajú. Priznávajú to, priznáva to jeden aj druhý tábor, a teda informácie, práve informácie by mohli byť prevenciou, zákonite mi z toho vychádza. A ak obmedzujeme právo ženy, zákonite musíme obmedzovať aj práva ľudského plodu. Ďakujem.
Zmajkovičová, Renáta, podpredsedníčka NR SR (2012-06-29):
Vážené pani poslankyne, vážení páni poslanci, otváram ôsmy rokovací deň 3. schôdze Národnej rady. Na dnešnom rokovacom dni požiadali o ospravedlnenie páni poslanci Ivan Mikloš, Martin Poliačik, Zsolt Simon, Branislav Škripek. Na zahraničnej pracovnej ceste je pán poslanec Mikuláš Dzurinda. Kolegyne, kolegovia, včera sme vykonali tajné hlasovanie. Teraz prosím povereného overovateľa, aby oznámil výsledky tajného hlasovania najskôr o návrhu na voľbu členov Súdnej rady Slovenskej republiky (tlač 104). Nech sa páči, pani poslankyňa Vitteková.
Šeliga, Juraj, podpredseda NR SR (2021-01-14):
Ďakujem pekne. Pani poslankyňa Cigániková, nech sa páči.
Viskupič, Jozef, poslanec NR SR (2015-02-10):
Dve alebo tri poznámky. Dúfam, že na výbore, možno si to nechali páni poslanci tuná do pléna, neviem z rôznych dôvodov, a ja som sa chcel len opýtať, že či bol čas, lebo u nás bol krátený zrovna kvôli zasadaniu vášho zahraničného výboru, čo sa týka európskeho. A ja vnímam to, že hovoríte o mementách, ktoré sa spomínajú v správe  zameranie zahraničnej politiky. A sú tam teda viaceré výročia a jedno z nich je 70. výročie, a preto aj jednoducho sa dá konštatovať, že aj v našom štáte žijú 70-roční ľudia, ktorí tu vojnu nezažili. A ja sa obávam, že súčasné mechanizmy, či už budeme oceňovať prístup pána Hollanda a kancelárky Merkelovej pri návrhu federalizačného, možno s vysokou autonómiou usporiadania, a neutrality Ukrajiny. Či tento plán bude úspešný, či to memento nebude takým tým škaredým mementom mori, lebo sa môže stať, že naozaj niečo rozhorí konflikt, ktorý vnímame, či už na Západe alebo na Východe, do nejakej vojnovej reality a predpokladám, že to nikto nechce. A dúfam, že tomuto pomôžu, keďže ste hovorili, že tie svedectvá možno starých rodičov a ešte starších, lebo naozaj už je to dlhá doba, tak predsa len súčasná generácia má youtuby a dokáže sa stretnúť s realitou vojny. Na Západe to vnímajú omnoho viacej, pretože tam priamo majú problém s obyvateľstvom alebo mladými ľuďmi, ktorí tam chodia, naši vidia tieto škaredé videá z týchto častí a dúfam, že aspoň toto zostane ako memento, že netreba rinčať... (Prerušenie vystúpenia časomerom.)
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 137 prítomných, 77 za návrh, 60 zdržalo. Konštatujem, že Národná rada návrh zákona schválila. Poprosím pána poslanca Muránskeho, aby z poverenia výboru pre pôdohospodárstvo a životné prostredie Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o šľachtení a plemenitbe hospodárskych zvierat (živnostenský zákon), ktorý prerokovávame ako tlač 409. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 409.)
Klus, Martin, podpredseda NR SR (2019-12-03):
Ďakujem. Prerušujem rokovanie o tomto bode programu a vzhľadom na to, že sa nám blíži 11.00 hod., tak urobme si už päťminútovú prestávku. (Päťminútová prestávka.) (Po prestávke.)
Figeľ, Ján, podpredseda NR SR (2013-05-14):
Dávam teraz slovo spoločnému spravodajcovi z výboru pre hospodárske záležitosti pánovi Marošovi Kondrótovi, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 122 poslancov, za 91, proti 2, zdržalo sa 29. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Kolesík, Andrej, poslanec NR SR (2015-09-22):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Paška, Pavol, predseda NR SR (2013-10-29):
(Hlasovanie.) 139 prítomných, 107 za, 31 sa zdržalo, 1 nehlasoval. Schválili sme novelu zákona č. 8 o cestnej premávke. Pani poslankyňa Lišková uvedie v druhom čítaní hlasovanie o návrhu výboru pre ľudské práva a národnostné menšiny na vydanie zákona č. 553 o pamäti národa. Je to tlač 644. [Hlasovanie o návrhu Výboru Národnej rady Slovenskej republiky pre ľudské práva a národnostné menšiny na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 644.]
Grendel, Gábor, podpredseda NR SR (2022-10-05):
Pán poslanec Ján Mičovský.
Vaľová, Jana, poslankyňa NR SR (2012-05-15):
Áno.
I. Štefanec, poslanec: (2008-10-21):
Už len zmena minimálnej doby sporenia z desať na pätnásť rokov, ktorá bola urobená, vyhnala sporiteľov z druhého piliera. Čiže my nie sme na začiatku. My máme už viac než jeden a pol milióna sporiteľov v druhom pilieri. Preto každá zmena pravidiel je veľmi nebezpečná, podľa mňa nezodpovedná. Nesúhlasím ani s vašimi názormi na otvorenosť druhého piliera, ale veľmi oceňujem ústretovosť, keď ste hovorili o ústavnom zákone. Ja len si dovolím pripomenúť, že už dvakrát sme ústavný zákon predložili, a keď ste pripravení hovoriť na túto tému, mne sa to veľmi páči a chápem to ako ústretový signál k tomu, že keď predložíme takýto ústavný zákon do tretice, tak môžeme rátať aj s vašou podporou. Ďakujem.
B. Sániová, poslankyňa: (2007-10-17):
Musím konštatovať, že uvedený návrh spĺňa z formálno-právnej stránky všetky náležitosti, ktoré sú uvedené v § 67 a 68 zákona Národnej rady Slovenskej republiky, a to č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona v podobe tlače 416 obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily. Predloženým návrhom sa predpokladá zvýšenie príjmov štátneho rozpočtu, a to o 4,2 mil. Sk, zvýšenie doterajších správnych poplatkov a navrhovaná právna úprava zakladá zvýšené nároky na verejné financie zdravotných poisťovní. Zákon nebude mať dopad na rozpočty vyšších územných celkov a rozpočty obcí. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 420 z 20. septembra 2007 a podľa § 71 rokovacieho poriadku Národnej rady Slovenskej republiky preto navrhujem, aby návrh zákona prerokovali, a to Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam ďalej, aby predmetný návrh zákona ústavnoprávny výbor prerokoval do 26. novembra tohto roku a gestorský výbor do 27. novembra tohto roku. Pán podpredseda Národnej rady, skončila som, prosím, aby ste otvorili rozpravu.
Glváč, Martin, podpredseda NR SR (2018-05-23):
Vážené panie poslankyne, vážení páni poslanci, pokračujeme v popoludňajšom rokovaní 9. dňa 31. schôdze Národnej rady Slovenskej republiky v prerušenej rozprave o Správe o činnosti komisára pre deti za obdobie roka 2017 (tlač 902). Pani komisárka je na svojom mieste, pán spravodajca Peter Chudík takisto, pani poslankyňa Vaľová, ktorá neukončila svoje vystúpenie do rozpravy, odovzdať slovo, keďže tu nie je. (Reakcia z pléna.) Prosím? (Reakcia z pléna.) O 14.00 hod. sme mali začať, takže nie je prítomná. Pokračuje ďalšia, ďalšia prihlásená pani Zimenová. Nech sa páči. Pani poslankyňa... (Reakcia z pléna.) Prosím? (Reakcia z pléna.) Je všeobecný súhlas, aby som dal pani poslankyni slovo? Nech sa páči, pani poslankyňa. Aj, pani komisárka, o 14.00 hod. začíname. Je 14.02 hod. Takže nech sa páči, pani poslankyňa Vaľová. (Pokračovanie rokovania o Správe o činnosti komisára pre deti za obdobie roka 2017 , tlač 902.)
Žiga, Peter, podpredseda NR SR (2023-12-07):
Ďakujem, pán poslanec Hlina. Otváram možnosť prihlásiť sa do rozpravy ústne. Končím možnosť prihlásiť sa ústne a tým pádom aj končím všeobecnú rozpravu. Chcem sa opýtať predkladateľa, či chce zaujať stanovisko. Nech sa páči, pán minister.
Ďuriš Nicholsonová, Lucia, podpredsedníčka NR SR (2018-06-15):
Ďakujem pekne. V tomto momente prerušujem rokovanie o tomto bode programu, rozpravu otvoríme až v pondelok. Chcem vás ale upozorniť, panie poslankyne, páni poslanci, že v pondelok o 10. hodine, teda 18. júna, začneme bodom ministra obrany Slovenskej republiky, a to je návrh na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky. Potom budú nasledovať poslanecké návrhy zákonov. Všetkým vám želám krásny víkend a vidíme sa v pondelok. (Prerušenie rokovania o 14.02 hodine.)
V. Sopko, poslanec: (2002-07-10):
J. Migaš, predseda NR SR: Panie poslankyne, páni poslanci, je všeobecná zhoda, aby sme zajtra o 11.00 hodine o uvedenom zákone hlasovali? (Hlasy v sále.) Nech sa páči, pán poslanec Mikloško má procedurálny návrh.
Laurenčík, Milan, podpredseda NR SR (2021-05-13):
Nech sa páči, pán minister.
T. Cabaj, podpredseda NR SR: (2009-10-21):
Otváram rozpravu. Konštatujem, že do rozpravy som nedostal žiadnu písomnú prihlášku. Panie poslankyne, poslanci, pýtam sa, kto sa hlási do rozpravy ústne. Nikto sa do rozpravy nehlási. Vyhlasujem možnosť prihlásiť sa do rozpravy za skončenú. Zároveň vyhlasujem rozpravu za skončenú. Pán minister sa nemá k čomu vyjadriť, navrhovateľ tiež. Prerušujem rokovanie o tomto bode programu. A nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov . Vládny návrh zákona má parlamentnú tlač 1186 a spoločná správa výborov je tlač 1186a. Nech sa páči, pán minister Počiatek, odôvodnite aj tento vládny návrh zákona.
Janiš, Stanislav, poslanec NR SR (2012-02-29):
Ďakujem. Pán predseda, prosím, dajte hlasovať o tom, že Národná rada prerokuje predložený návrh zákona v druhom čítaní.
Glváč, Martin, podpredseda NR SR (2016-11-24):
Pán poslanec Marosz. Aha, pardon, pani poslankyňa Jurinová, pardon.
Jurinová, Erika, podpredsedníčka NR SR (2013-09-03):
Ďakujem pekne. Faktické poznámky najskôr by mali dokončiť a, pán minister, nechajte si už ale reakciu nazajtra, hej. (Reakcia ministra. Ruch v sále.) Dve faktické poznámky, pani poslankyňa Mezenská a pán poslanec Martvoň. Nech sa páči.
P. Farkas, poslanec: (2002-02-14):
I. Presperín, podpredseda NR SR: Ďakujem pekne, pán navrhovateľ. Prerušujem rokovanie o tomto bode programu. S procedurálnym návrhom vystúpi pán poslanec Cabaj.
Grendel, Gábor, podpredseda NR SR (2022-11-30):
S reakciou na faktické poznámky pán poslanec Ondrej Dostál.
Holečková, Martina, poslankyňa NR SR (2024-02-27):
Ďakujem veľmi pekne. Ja sa chcem vyjadriť za klub Kresťanskodemokratického hnutia, chcem poprosiť o podporu našich návrhov, vďaka ktorým môžeme pomôcť obetiam domáceho násilia, ale aj domácim opatrovateľom, ktorí často sa dostávajú do nepríjemnej situácie, keď im najbližší, o ktorého sa starajú, zomrie a potom často končia na úradoch práce, pretože opustili svoju prácu kvôli tomu, aby sa mohli postarať o svojho blízkeho a jednoducho potom nemajú zabezpečené žiadne, keďže sa im neplatí poistenie v nezamestnanosti, takže nemajú žiadne príjmy, preto navrhujeme, aby ďalších päť mesiacov mohli poberať príspevok na opatrovanie. A zároveň chcem povedať, že taktiež chceme podporiť aj zákon, ktorý tuná predložila pani poslankyňa Marcinková, ktorý pomôže rodičom malých detí, pretože aj toto sme mali v programe a teda chcem vás poprosiť, pánov poslancov z vládnej koalície, aby ste nám tieto zákony podporili, lebo sú naozaj dobré a pomáhajú ľuďom, obetiam domáceho násilia, opatrovateľov a rodičom. Ďakujem veľmi pekne.
Šípošová, Janka, poslankyňa NR SR (2015-03-19):
Ďakujem veľmi pekne. Pani predsedajúca, vážený pán minister, kolegyne, kolegovia, chcela by som povedať, že proti obsahu ani návrhu zákona ani spoločnej správy vlastne nemám žiadne výhrady. A myslím si, že aj tento pozmeňujúci návrh pred chvíľou uvedený má svoju logiku. Takže ich podporím. Len by som chcela povedať jednu vec, ktorá ma vždy tak trochu vyruší, na margo vášho vystúpenia, pán poslanec Martvoň, že neviem, prečo rozprávame, nehnevajte sa, že to hovorím, ale vraciame sa k tomu, kto kedy čo dal, kedy sa to schválilo, ako to je. Ja strácam prehľad, ja prestávam rozumieť tomu, podstate toho, o čom rokujeme. A to by asi nemal byť výsledok rozpravy, že pred rozpravou tomu rozumiem lepšie ako po nej. Ako všetci viete, z toho návrhu zákona mňa zaujíma predovšetkým agenda ochranných opatrení. A už som k tomu vystúpila v prvom čítaní a nebudem to opakovať. Naozaj je to niečo dôležité, okrem toho to musíme vlastne aj urobiť. A teda vlastne pokračovanie toho by malo byť, že nielen my budeme uznávať opatrenia ostatných členských štátov, ale aby sme také opatrenia teda podľa potreby vydávali čo najrýchlejšie alebo čo najpružnejšie aj my, nie čo najviac, ale tak ako to treba, a aby teda sa to aj vzťahovalo na uznávanie našich opatrení v ostatných členských štátoch. Ja som pomerne pragmatický človek a to, čo sa mi zdá, že robíme zle, je to, že vlastne zneprehľadňujeme systém. V podstate nemáme také zlé zákony, ale to ako ich aplikujeme, je niekedy zmätočné, chaotické, nie to, ako ich aplikujeme, ale to, že sa v tom vlastne už ani nikto nevyzná alebo mnoho aj kompetentných ľudí nevyzná. Tomu, si myslím, by sme mali predchádzať. A ja mám preto, pán minister, pre vás takú ponuku, smerom k vám. V súčasnosti pod vašou gesciou sa pripravuje nový zákon o obetiach. A zároveň vieme o tom, že ministerstvo práce, sociálnych vecí a rodiny pripravuje taktiež nový zákon o domácom násilí, o ochrane. Neviem, ako sa to bude volať, lebo nepoznám ani ten obsah. A nevieme sa dostať k tomu obsahu a zámeru toho zákona. Naozaj som sa pokúšala (naposledy včera) zistiť, čo bude jeho zámerom. Dostala som odpoveď: „To ešte nie je, to bude až o mesiac, až keď bude paragrafové znenie.“ Zase pripravujeme paralelne nejaké veci, ktoré by mali spolu ladiť. K tomu ešte tretia vec je novela zákona o Policajnom zbore, kde je pripravená zmena inštitútu vykázania zo spoločného obydlia. A ja vás chcem poprosiť, ja budem iniciovať veľmi rýchlo stretnutie zodpovedných pracovníkov vášho ministerstva, ministerstva práce, sociálnych vecí a aj policajného prezídia k tomu, aby sme si zladili tie zámery. Poprosím vás o podporu. Ďakujem pekne, to je všetko, čo som chcela povedať.
Jarjabek, Dušan, poslanec NR SR (2022-03-30):
Ďakujem pekne za slovo, pán predsedajúci. Pán predsedajúci, v prvom rade jeden dopyt na vás, ak dovolíte. Chýba mi tu akýkoľvek, aspoň kúsok súčasného ministra a pritom chcem podotknúť, že slovo minister som skutočne teraz nadsadil pri tejto personálnej, pri tomto personálnom videní tejto vlády. Takže, prosím vás pekne, aspoň kúsok ministra, keby ste zabezpečili. Dobre? No a teraz k tomu, čo hovoril pán poslanec Blanár. Ďakujem veľmi pekne za všetky tie jeho slová. Ja len trošku skonkretizujem tú jednu časť, o ktorej hovoril. Táto vládna koalícia, keď je usvedčená z toho, že kradne, si vymyslela nový argument. Nový argument. Povedali to v jednej tlačovke tuto nesediaci minister, že my síce kradneme, ale vy ste kradli viac. Čo to je, čo to je za argument? Tých 2,6 mil. ukradnutých, tých 2,6 mil. ukradnutých to je, to čo je? To je kvapka v mori alebo čo to je? To teraz toto má byť argument? Alebo toto má byť ospravedlnenie? Alebo toto má byť nový náhľad na túto „skvelú koalíciu“? Na túto, prepáčte, bandu lumpov? Inak sa to nazvať nedá. A to som veľmi slušný po tom, čo tuná predviedol ten tzv. minister financií. Takže ako trošku, trošku, trošku zase toho normálneho videnia by som si prial. Takže, keď sa kradne málo, tak to sa nekradne, hej? Viete, najväčšia tragédia tohto celého, čo vy tu predvádzate, je to, že vy likvidujete Slovensko. A likvidujete ho vnútroštátne aj medzinárodne. A to je to, z čoho sa bude tá nasledujúca garnitúra, čo príde po vás, strašne ťažko spamätávať.
Muňko, Dušan, poslanec NR SR (2015-12-11):
Pán Zajac, vy ste tu zastávali výpredaj lacného bazáru. Ja ako štátny tajomník na ministerstve životného prostredia som mal s kompou obrovské problémy, núkal som ju v 2008 starostom a nechcem povedať, koľko nákladov tá kompa stála. Akonáhle príde nová kompa, stojí peniaze a musí byť, tam bola poruchovosť. Vy vôbec neviete, o čom hovoríte. Tak jak ste nevedeli o okruhu bratislavskom, kde ste strieľali 4 mld., chodili ste na výbor hospodársky, nakoniec je z toho miliarda, teraz máte strach, aby nebola podpísaná zmluva, treba čakať na voľby a trieskate jednu vec o druhú. Ja vám doporučujem, nájdite na Slovensku firmu, ktorá sa na to podujme. Lebo to nie je tak jednoduché. To je to isté ako trieskate o ťažení štrku, tam je vyťažený 5 mil., možno 10 mil. dneska štrku, ktorý musíme sťažiť z Dunaja, musíme ťažiť aj tú sedimentáciu, ktorá tam je. Vy vôbec neviete, čo je o Gabčíkove, tam je len otázka času, že v Gabčíkove a vôbec skončí Vodohospodárska výstavba tam, kde skončili Česi s Mostom. Keď vám môžem povedať, to je len otázka času, v akom stave sa niektoré veci nachádzajú a treba ich riešiť, ale nie, čo tu vy vyprávate. Vy neprídete s ničím konštruktívnym. Tu vás na niečo nahovorí Matovič a dneska sa k tomu pridáte a sedíte tu piati a neviete, o čom hovoríte. Veď sa spýtajte tuto kamarátov z Maďarska (smiech v sále), á, z MOST – HÍD, ktorý vám jasne povie, čo je s kompou, ako to vôbec má byť, ale netrieskajte, prosím vás, tu úplne nezmysly, ktoré, ktoré keď musí radový občan maďarský počuť tam, ktorý je šťastný, že tá kompa dneska premáva, lebo ja som ju nevedel zabezpečiť, nevie zabezpečiť druhú plavebnú komoru, vôbec neviete, čo je, čo má robiť Lazár a čo robí Lazár na Vodohospodárskej výstavbe. Lebo, rozumiete ma, to sú totálne nezmysly. Ja sa ospravedlňujem, že proste som takto emotívne vystúpil, ale hovorím vám... (Prerušenie vystúpenia časomerom.)
B. Bugár, podpredseda NR SR: (2005-05-18):
Pán poslanec Urbáni ako prvý.
P. Hrušovský, predseda NR SR: (2005-05-24):
(Hlasovanie.) 138 prítomných, 137 za návrh, 1 nehlasoval. Schválili sme uvedené body zo spoločnej správy. Ďalší návrh.
Zajac, Pavol, poslanec NR SR (2015-11-26):
Pán minister, klamete, ste drzý a ste arogantný. (Protestné reakcie z pléna.) Tu kladú otázky poslanci Národnej rady členom vlády, na ktoré tí majú na to odpovedať. Váš systém práce je zaútočiť na toho, kto sa pýta, najlepšie na opozičného poslanca, samozrejme. Toto je váš štýl práce. Včera na obed som položil túto otázku, poobede vyšla informácia v tlači, že je obvinená statička, nemecká statička. Veľmi dobre viete, veľmi dobre viete, že pri výstavbe tohto mosta došlo ku zmene technológie debnenia tohto mosta. Veľmi dobre to viete. Niekto musel dať na to súhlas zo štátnej akciovej spoločnosti, Národná diaľničná spoločnosť. Niekto musel dať súhlas na zmenu technológie výstavby. Veľmi dobre viete, že v pôvodnej zmluve a v rozpočte bolo na debnenie tohto mosta určených niečo okolo 400-tisíc eur bez DPH. Preto sa vás chcem spýtať, hovoríte o tom, že je obvinená nemecká statička, či pri vyšetrovaní boli skúmané aj tieto záležitosti, ktoré spôsobili iný spôsob výstavby tohto mosta, kto dal na to súhlas, čo robili dozor na stavbe, hlavný inžinier stavby. A chcem sa spýtať, či budú obvinení aj títo ľudia zo štátnej akciovej spoločnosti NDS, ktorí dali súhlas na zmenu technológie výstavby.
Dostál, Ondrej, poslanec NR SR (2023-05-25):
Ďakujem, pán premiér. Beriem teda odpoveď na tú, na tú prvú otázku, a teda ak, ak bude potrebný priestor, tak, tak ešte môžte mi odpovedať a potom ešte máte, ešte máte možnosť odpovedať na tú druhú otázku, lebo myslím, že ste sa nedostali úplne, úplne ku všetkým odpovediam. Ale teda tá moja otázka bola, že či máte ambíciu ísť až k vyrovnanému rozpočtu, lebo ako jedna vec je návrat k rozpočtovej zodpovednosti, a tu sme nemali vyrovnaný rozpočet ani v dobrých časoch, keď sme ho mohli mať, keď stačilo trošku viac úsilia, alebo teda možno naozaj iba trochu menej kradnúť a mohli sme mať vyrovnaný rozpočet a nedospeli sme k nemu. A dnes sme v situácii, keď tá konsolidácia bude asi oveľa bolestnejšia, ale teda chcel by som tú otázku alebo ten priestor, ktorý ešte ostal, nasmerovať aj na tie úvahy o uznesení Národnej rady, s ktorými prišiel pán poslanec Krajniak, ktorý navrhuje, aby parlament zaviazal vládu predložiť návrh zákona o štátnom rozpočte do konca augusta, a teda vytvoriť tým, vytvoriť tým priestor pre to, aby v priebehu septembra mohla prebiehať diskusia. Mne sa to zdá tak trochu zvláštne vzhľadom na to, že doteraz sa vláda nikdy neponáhľala takto s rozpočtom, a teraz práve vo fáze ostrej kampane by mal byť predmetom diskusie návrh vlády, ktorá sa neuchádza o mandát občanov, ale tak rozhodne nejako parlament, ale zaujíma ma, ako to vnímate a ako vnímate ten argument, jeden z podstatných argumentov, že vlastne ministerstvo financií z hľadiska svojho informačného systému ani nie je schopné pripravovať nejaké rôzne verzie rozpočtu, teda aj, aj vyrovnaný rozpočet, aj rozpočet, ktorý by nebol úplne vyrovnaný, ale, ale teda, samozrejme, že by obsahoval nejaké úsporné opatrenia, teda že to ten informačný systém vôbec neumožňuje. Je to tak?
Nicholsonová, Lucia, poslankyňa NR SR (2015-10-21):
Ja sa skôr pozerám tam do toho rohu.
Janíková, Mária, poslankyňa NR SR (2015-09-18):
Pán kolega Mihál, ako ja sa čudujem, že tu robíte už také predvolebné mítingy a miešate hrušky s jablkami, lebo naozaj ako predkladať zákony je o niečom inom ako o sociálnych službách, a ja si dovolím povedať, že aj včerajšie vaše vystúpenia a hlavne dneska ma troška zaráža. Viete, poviete, že sociálne služby je výsmech. Ja vám poviem, vyše 90 % ľudí, tí, čo žijú doma, to je výsmech, že majú nízke dôchodky. To je výsmech, že si navaria na tri dni, jedia tri dni, ja to teraz poviem, aby aj občania počuli, aj kolegovia, ktorí nevedia, čo sú verejní aj neverejní. Je štatistika, ja si ju vyžiadam, nabudúce vám poviem presné čísla, dávajú ešte spred dvoch rokov. Verejní poskytovatelia majú osobné náklady o polovicu nižšie jak neverejní. O 800-850 v našom kraji sa tak pohybuje, aspoň čo máme pre verejných. Neverejní majú vyše 1 000 euro. Viete, tie ekonomicky oprávnené náklady sa dajú spraviť. Ja spravím luxusné zariadenie, donesiem si tam dôchodcov, kde už sú 50-roční kvázi, predajú všetok majetok, rodina sa o nich nepostará. Máme takéto prípady a sú tie prípady, dobre viete, že musíme sa o nich postarať. Ja v prvom rade, keď sa spraví zákon, kde budú na rovnakej úrovni, ja vám tu garantujem, ja si v momente 10 takých sociálnych zariadení vytvorím, lebo viem, že na nich budem zisková. Ale toto neni problém, tuto je problém, že tí ľudia, ktorí sú doma, ktorí sú dôchodcovia, nemajú také možnosti jak v týchto sociálnych službách, kde majú 5-krát za deň stravu, kde majú krajčírky, práčovňu, kde je o nich totálne postarané. Ja nehovorím, že všade je rovnako. Keby sa dalo, keby máme rozpočet veľký, tak dáme všetkým, ale ja v prvom rade chcem dať tým ľuďom a tým chcem zvyšovať, nech sa zvyšujú dôchodky tým, čo sú doma, lebo tých je väčšina, a nie polovica z týchto, čo sú v týchto sociálnych službách, v týchto zariadeniach, predajú majetky. A na tom si trvám. Keď mi nájdete 100 ľudí, 100 ľudí teraz, ktorí... (Prerušenie vystúpenia časomerom.)
P. Hrušovský, predseda NR SR: (2004-05-13):
Chcem informovať, že do rozpravy som nedostal pred začatím rokovania o tomto bode programu žiadne písomné prihlášky. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu o tomto bode programu za skončenú. Prerušujem rokovanie. Ďakujem ministrovi aj pánovi poslancovi Vážnemu. A poprosím teraz pána podpredsedu vlády a ministra spravodlivosti Daniela Lipšica, aby z poverenia vlády Slovenskej republiky predniesol a uviedol vládny návrh zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov . Vládny návrh zákona prerokúvame ako tlač 554. Spoločnú správu výborov máte ako tlač 554a. Pán podpredseda vlády, máte slovo.
Laurenčík, Milan, podpredseda NR SR (2020-12-09):
Ďakujem, vidím, že všetci ostatní rečníci, ktorí boli prihlásení do rozpravy, sa odhlásili, tým vyhlasujem rozpravu za skončenú. A pýtam sa, či chce k rozprave zaujať stanovisko navrhovateľ. Nechce. Žiada si spravodajca zaujať stanovisko? Nech sa páči, máte slovo.
Kuffa, Štefan, poslanec NR SR (2020-03-24):
Ďakujem, pán predseda. Dovoľte mi, aby som podal procedurálny návrh, teda ho navrhol. Dajte, prosím, hlasovať o tom, pán predseda, aby dnešné rokovanie pokračovalo s obmedzením rozpravy a dlhých príhovorov. Je na to veľmi vážny dôvod, aj keď to mnohí podceňujeme. Ak by sa však stalo, že je nevyhnutné hovoriť, aby každý príhovor a rozprava, dávam návrh, netrvala dlhšie ako faktická poznámka, t. j. dve minúty. Na rečníka, na jedného spolu aby to nebolo dlhšie, aby to netrvalo ako dve, dve a pol minúty. Proces rokovania sa urýchli. Zdá sa, že vážnosť situácie je veľmi vážna, ktorú podceňujeme. Poprosil by som aj kolegov, keď budeme pri rečnícko..., rečníckom pulte, aby sme si nechávali tie rúška. Je to kvôli tomu, že rečník, ktorý ide po nás, tak naprskáme do toho mikrofónu, tie rúška, aby sme rešpektovali. Ďakujem.
B. Bugár, podpredseda NR SR: (2004-03-03):
Budeme pokračovať prvým čítaním o vládnom návrhu zákona o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) . Vládny návrh zákona ste dostali ako tlač 571 a návrh na jeho pridelenie výborom máte v rozhodnutí predsedu Národnej rady pod číslom 607. Prosím teraz ministra životného prostredia Slovenskej republiky Lászlóa Miklósa, aby návrh zákona uviedol. Nech sa páči.
Zmajkovičová, Renáta, podpredsedníčka NR SR (2013-09-25):
Ďalší, ktorý v rozprave vystúpi, je pán poslanec Poliačik. Nech sa páči.